CELEX: 32007R0807
Language: lv
Date: 2007-07-10 00:00:00
Title: Komisijas Regula (EK) Nr. 807/2007 ( 2007. gada 10. jūlijs ), ar ko groza II pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem

11.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 181/10
            
         
      KOMISIJAS REGULA (EK) Nr. 807/2007
   (2007. gada 10. jūlijs),
   ar ko groza II pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
   tā kā:
   
               (1)
            
            
               Regulas (EEK) Nr. 2092/91 II pielikuma B daļā norādītais laikposms, kurā atļauts lietot metaldehīdu bioloģiskajā lauku saimniecībā, beidzās 2006. gada 31. martā.
            
         
               (2)
            
            
               Vairākas dalībvalstis norādījušas, ka to teritorijā izvietotām bioloģiskajām lauku saimniecībām nav stabilas alternatīvas metaldehīda izmantojumam mīkstmiešu skaita kontrolei konkrētās laukaugu platībās.
            
         
               (3)
            
            
               Tāpēc uzskata, ka metaldehīdu atkārtoti jāatļauj izmantot ierobežotā laika posmā, gaidot mīkstmiešu skaita kontroles jauno metožu pētījumu rezultātus un alternatīvu plašāku vielu pieejamību.
            
         
               (4)
            
            
               Tādēļ attiecīgi jāgroza Regulas (EEK) Nr. 2092/91 II pielikums.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EEK) Nr. 2092/91 14. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2092/91 II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 10. jūlijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 394/2007 (OV L 98, 13.4.2007., 3. lpp.).
   
      PIELIKUMS
      Regulas (EEK) Nr. 2092/91 II pielikuma B daļas 1. punktā (“Augu aizsardzības līdzekļi”) III tabulā (“Vielas, kas izmantojamas slazdos un/vai sadalītājos”) rindā “Metaldehīds” datumu “2006. gada 31. marts” aizstāj ar “2008. gada 31. marts”.